En a ganadería, M. Benito Moliner pensaba que yera un oficio que heba perdiu terreno dende el sieglo XIX dica la despoblación final, y calculaba unas 20 cabezas de bestiar (entre uellas y crabas) por cada casa, más los bueis y los mastos que se podese tener. Bell conillo y bella gallina complementarían la producción animal pa achudar a l'alimentación d'os habitants, y bell poquet de ganadería menor (principalment abellas; de forma más residual cucos de seda tamién) habrían puesto dar productos más secundarios como pa vender-ne ta fuera de lugar.